

[image: ]REPUBLIKA HRVATSKA
SISAČKO-MOSLAVAČKA ŽUPANIJA
O P Ć I N A  S U N J A 
Povjerenstvo za  provedbu natječaja

KLASA: 112-02/21-01/03
URBROJ: 2176/17-04/01-21-3
Sunja, 08. rujna 2021.
                        
 Povjerenstvo za  provedbu natječaja, temeljem odredbe članka 19. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11, 4/18 i 112/19) objavljuje
UPUTE I OBAVIJESTI KANDIDATIMA / KANDIDATKINJAMA

Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 4/18), Općinski načelnik Općine Sunja raspisao je Javni natječaj koji je objavljen u („Narodnim novinama“ broj 98/21  od 08.09.2021.)  za 

			imenovanje pročelnika/ce Jedinstvenog upravnog odjela Općine Sunja
- 1 izvršitelj na neodređeno vrijeme, uz obvezni probni rad u trajanju od tri mjeseca.

Pisane prijave na natječaj s dokazima o ispunjavanju uvjeta, podnose se Jedinstvenom upravnom odjelu Općine Sunja u roku od 8 dana od dana objave natječaja u "Narodnim novinama" na adresu: Općina Sunja, Trg kralja Tomislava 3, 44210 Sunja, s naznakom „Ne otvaraj – prijava na natječaj:pročelnika/ce. 

U skladu s navedenim daju se upute kandidatima/kandidatkinjama, kako slijedi:

Opis poslova radnog mjesta 

	I. Osnovni podaci

	1. Kategorija radnog mjesta
	I.

	2. Potkategorija radnog mjesta
	Glavni rukovoditelj

	3. Razina
	-

	4. Klasifikacijski rang
	1.

	5. Broj izvršitelja
	1




	II. Opis standardnog mjerila potrebnog stručnog znanja

	· magistar pravne struke ili stručni specijalist javne  uprave
Iznimno od točke I. ovoga članka na radno mjesto pročelnika jedinstvenog upravnog odjela može biti imenovan sveučilišni prvostupnik struke, odnosno stručni prvostupnik struke koji ima najmanje pet godina radnog iskustva na odgovarajućim poslovima i ispunjava ostale uvjete za imenovanje.
Osoba iz stavka 1. ovoga članka može se imenovati na radno mjesto pročelnika jedinstvenog upravnog odjela ako se na javni natječaj ne javi osoba koja ispunjava propisani uvjet stupnja obrazovanja.
Mogućnost prijave kandidata iz stavka 2. ovoga članka navodi se u tekstu javnog natječaja.

	· najmanje 1 godina radnog iskustva na odgovarajućim poslovima;

	· organizacijske sposobnosti i komunikacijske vještine potrebne za uspješno upravljanje Jedinstvenim upravnim odjelom;

	· položeni državni ispit;

	· poznavanje osnovnih programa i rada na računalu

	
III. Opis poslova radnog mjesta 
	Približan postotak vremena koji je potreban za  obavljanje svakog posla pojedinačno - %

	Rukovodi Jedinstvenim upravnim odjelom u skladu sa zakonom i drugim propisima, organizira, brine o izvršavanju i nadzire obavljanje poslova, daje upute za rad službenicima i koordinira rad Jedinstvenog upravnog odjela
	20


	Sudjelovanje u pripremi i izradi nacrta prijedloga akata, a u skladu sa svojom nadležnosti priprema nacrte Odluka i drugih općih akata za općinsko vijeće i općinskog načelnika 
	20

	Vodi upravne postupke i donosi rješenja u upravnim postupcima iz djelokruga Jedinstvenog upravnog odjela 
	10

	Izrađuje prijedlog plana prijama u službu Jedinstvenog upravnog odjela Općine Sunja, predlaže donošenje Pravilnika o unutarnjem redu Jedinstvenog upravnog odjela te njegove izmjene i dopune, 
	5

	Provodi postupak prijma u službu; donosi rješenja o prijmu u službu, rasporedu na radno mjesto te o drugim pravima i obvezama službenika i namještenika kao i o prestanku službe; vođenje evidencije prisutnosti na poslu; izrada Plana korištenja godišnjih odmora; ocjenjivanje rada službenika i namještenika, briga o stručnom osposobljavanju i usavršavanju službenika i namještenika
	
10

	Organizira i upravlja protokolom prilikom dočeka gostiju i visokih uzvanika, te prilikom održavanja kulturnih i gospodarskih manifestacija (organizira rad službenika i namještenika Jedinstvenog upravnog odjela i vanjskih suradnika)
	5


	U okviru djelokruga rada Jedinstvenog upravnog odjela surađuje s nadležnim državnim i županijskim službama i drugim institucijama
	5

	Brine o pravodobnom odgovaranju na zahtjeve/predstavke stranaka; primanje stranaka i u okviru ovlasti i nadležnosti i davanju određenih tumačenja i obrazloženja
	10

	Obavlja poslove vezane uz praćenje objavljenih natječaja, inicira prijavu projekata općine na natječaje, predlaže izradu projektne dokumentacije, prijavljivanje na natječaje i prati realizaciju projekata. Obavlja ostale poslove u skladu sa zakonom, podzakonskim i drugim aktima.
	15

	
IV. Opis razine standardnih mjerila za klasifikaciju radnog mjesta


	Stupanj složenosti posla
	Najviša razina složenosti poslova koja uključuje planiranje, vođenje i koordiniranje poslova Jedinstvenog upravnog odjela, doprinos razvoju novih koncepata u radu, te rješavanje strateških zadaća

	Stupanj samostalnosti u radu
	Stupanj samostalnosti, koji uključuje samostalnost u radu i odlučivanju o najsloženijim stručnim pitanjima, ograničenu samo općim smjernicama vezanim uz utvrđenu politiku Jedinstvenog upravnog odjela

	Stupanj odgovornosti 
	Stupanj odgovornosti, koji uključuje najvišu materijalnu i financijsku odgovornost, odgovornost za zakonitost rada i postupanja, uključujući široku nadzornu i upravljačku odgovornost. Najviši stupanj utjecaja na donošenje odluka, koje imaju znatan učinak na određivanje politike i njenu provedbu.

	Stupanj stručnih komunikacija
	Stalna stručna komunikacija unutar i izvan Jedinstvenog upravnog odjela, s jedinicama lokalne i područne (regionalne) samouprave, nadležnim ministarstvima i drugim organizacijama, a koja je od utjecaja za provedbu plana i programa Jedinstvenog upravnog odjela







Podaci o plaći radnog mjesta
Podaci o plaći radnog mjesta propisani su Odlukom o utvrđivanju osnovice za izračun plaća službenika i namještenika Jedinstvenog upravnog odjela Općine Sunja („Službeni vjesnik“ broj 1/20) i Odlukom o koeficijentima za obračun plaća službenika i namještenika Općine Sunja („Službeni vjesnik“ broj 79/20). Slijedom navedenog, plaću čini umnožak osnovice za obračun plaća i koeficijenta složenosti poslova uvećan za 0,5% za svaku navršenu godinu radnog staža.
 
Provjera znanja i sposobnosti kandidata/kandidatkinja
Na poslovnoj web stranici Općine Sunja, www.sunja.hr navodi se opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata i iz kojeg područja, te pravni i drugi izvori literature za tu provjeru. 
Na istoj web stranici i na oglasnoj ploči Općine Sunja objavit će se vrijeme održavanja prethodne provjere znanja i sposobnosti kandidata, najmanje 5 dana prije održavanja provjere.
Za kandidate prijavljene na natječaj čije su prijave uredne i koji ispunjavaju formalne uvjete provest će se testiranje radi provjere znanja i sposobnosti putem pisanog testiranja znanja i provjerom praktičnog poznavanja rada na računalu te  intervju (neposredni razgovor).
Ako kandidat ne pristupi testiranju ili provjeri praktičnog poznavanja rada na računalu smatra se da je povukao prijavu na natječaj.
Za svaki dio provjere znanja kandidatima se dodjeljuje broj bodova od 1 do 10.
Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju, kao i na provjeri poznavanja rada na računalu.
Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u Općini Sunja. Rezultati intervjua boduju se na isti način kao i testiranje te  provjera poznavanja rada na računalu 
 Nakon prethodno provedene provjere znanja i sposobnosti kandidata, Povjerenstvo za provedbu natječaja utvrđuje rang-listu kandidata prema ukupnom broju ostvarenih bodova. 
 
Područje te pravni i drugi izvori za pripremanje kandidata/kandidatkinja za testiranje 
Pitanja kojima se testira provjera znanja bitnih za obavljanje poslova radnog mjesta za koje je raspisan javni natječaj temelje se na slijedećim propisima:

1. Ustav Republike Hrvatske („Narodne novine“  broj 56/90,  135/97,  08/98,  113/00,  124/00,  28/01,  41/01,  55/01,  76/10,  85/10,  05/14)
2. Zakon o lokalnoj i područnoj (regionalnoj) samupravi („Narodne novine“  broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
3. Zakon o službenicima i namještenicima u lokalnoj i područnoj (regionalnoj) samoupravi  („Narodne novine“ broj 86/08, 61/11, 04/18, 112/19)
4. Zakon o općem upravnom postupku („Narodne novine“ broj 47/09) 
5. [bookmark: _GoBack]Statut Općine Sunja ("Službeni vjesnik" broj 09/21)

Pravila testiranja i provjere poznavanja rada na računalu - provjere poznavanja zakonskih i podzakonskih propisa iz naprijed navedenih područja – pisani test i provjere poznavanja rada na računalu.

Provjera poznavanja rada na računalu provodi se testiranjem praktičnog rada na računalu na područjima:  word, excel, organizacija i komunikacija.

Po dolasku na provjeru znanja i sposobnosti, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji ne mogu dokazati identitet neće pristupiti testiranju. Za kandidata koji ne pristupi testiranju smatrat će se da je povukao prijavu na javni natječaj.

Po utvrđivanju identiteta, kandidatima će biti podijeljena pitanja za provjeru znanja.
Pismena provjera znanja traje 60 minuta 
Nakon pismene provjere znanja, kandidati će pristupiti provjeri znanja rada na računalu u daljnjem trajanju do 45 minuta. 
Kandidati/kinje su se dužni pridržavati utvrđenog vremena i rasporeda postupka.

Za vrijeme provjere znanja i sposobnosti nije dopušteno:
· koristiti se bilo kakvom literaturom ili bilješkama,
· koristiti mobitel ili druga komunikacijska sredstva,
· napuštati prostoriju u kojoj se obavlja provjera,
· razgovarati s ostalim kandidatima, niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti gore navedena pravila biti će udaljeni s testiranja, a njihov rezultat i rad Povjerenstvo neće bodovati.

Mjesto i vrijeme održavanja testiranja 
 Najmanje pet (5) dana prije prethodne provjere znanja i sposobnosti na web stranici Općine Sunja  www.sunja.hr i na oglasnoj ploči Općine Sunja, Trg kralja Tomislava 3, 44000 Sunja, objavit će se mjesto i vrijeme održavanja prethodne provjere znanja i sposobnosti i poznavanja rada na računalu.

Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju, praktičnoj provjeri znanja rada na računalu i intervjuu. 

Povjerenstvo dostavlja Izvješće o provedenom postupku sa rang-listom (potpisano od svih članova Povjerenstva), općinskom načelniku Općine Sunja. 

Općinski načelnik Općine Sunja donosi rješenje o imenovanju pročelnika/ce Jedinstvenog upravnog odjela ili poništenju postupka. Navedeno rješenje biti će dostavljeno svim kandidatima prijavljenima na javni natječaj koji su ispunili formalne uvjete natječaja.

Izabrani kandidat/kinja mora dostaviti uvjerenje o zdravstvenoj sposobnosti prije donošenja rješenja o imenovanju.

Protiv rješenja o imenovanju  pročelnika/ce Jedinstvenog upravnog odjela žalba nije dopuštena,ali se može pokrenuti upravni spor pred Upravnim sudom RH u roku 30 dana od dana dostave rješenja o imenovanju pročelnika/ce Jedinstvenog upravnog odjela. 

Općina Sunja zadržava pravo poništenja natječaja bez bilo kakvih obveza prema prijavljenim kandidatima/kinjama.

                                                                                              Povjerenstvo za  provedbu natječaja

